Diari Oficial de la Generalitat Valenciana


Sumari del DOGV 8566, del 10-06-2019 (2019/5893)

Extracte de la Resolució de 3 de juny de 2019, del rector, per la qual es convoca la VI edició dels Premis Concurs 1Z-AQ KXBADRZ a la UPV per a l'any 2019.
-----------------------------------------------------------------------------------------------------------------------------------------------------------

### Dades del document

Número de DOGV
:   8566

Data del DOGV
:   10-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5893


Data del document
:   03-06-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de juny de 2019, del rector, per la qual es convoca la VI edició dels Premis Concurs 1S-KG YFGRYYF a la UPV per a l'any 2019. [2019/5893]  
BDNS (identif.): 460001.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Hi poden participar:  
- Qualsevol microempresa i/o pime que tinga la seu social a la Comunitat Valenciana, amb activitat comercial i una antiguitat mínima d'un any i màxima de quatre anys pel que fa a la data límit de presentació de la documentació a aquest concurs, en la qual almenys un dels socis fundadors siga estudiant, graduat o titulat de la UPV.  
- Emprenedors amb un projecte empresarial que encara no estiga constituït com a empresa, en la qual almenys un dels integrants de l'equip siga estudiant, graduat o titulat de la UPV.  
- Empreses constituïdes amb seu a la Comunitat Valenciana amb una antiguitat màxima d'un any, pel que fa a la data límit de presentació de la documentació al concurs, en què almenys un dels socis fundadors siga estudiant, graduat o titulat de la UPV.  
Que complisquen els requisits exigits en les bases per a cada categoria de premis.  
  
Segon. Finalitat  
L'objectiu del concurs 5U CV Startup és premiar les millors iniciatives emprenedores i trajectòries empresarials de la Comunitat Valenciana, atenent al seu creixement, caràcter innovador, estratègia empresarial i aportació a l'entorn.  
Tot això en compliment del que disposa el conveni subscrit entre la Universitat Politècnica de València i la Conselleria d'Economia Sostenible, Sectors Productius, Comerç i Treball, per a la realització de les activitats del Programa Campus de l'Emprenedoria Innovadora.  
  
  
Tercer. Bases reguladores  
Accessibles en www.ideas.upv.es  
  
Quart. Import  
Aquests premis estan finançats per la Conselleria d'Economia Sostenible, Sectors Productius, Comerç i Treball amb un import màxim de 21.500 euros (en cas que siguen seleccionats pel Comitè de Selecció de Candidats UPV com a guanyadors del concurs).  
  
S'estableixen dues categories de premis, amb dotacions que oscil·len entre els 1.000 i els 9.000 euros, segons s'especifica en les bases reguladores del procediment.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Acaba el 13 de setembre de 2019.  
  
València, 3 de juny de 2019.- El rector: Francisco José Mora Mas.